पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। आनंद बिहार कॉलेज फॉर विमेन में गुरुवार को फेयर वेल पार्टी का आयोजन किया गया। जिसमें सीनियर और जूनियर स्टूडेंट्स ने जमकर धमाल मचाया। पार्टी में बीकॉम, बीसीए और एम कॉम की छात्राएं फिल्मी धुनों पर खूब थिरकी। डिस्को दिवा ने..., राधा तेरी चुनरी...., चार बज गए लेकिन पार्टी अभी बाकी है गानों पर धमाल मचाया। साथ ही फैशन का जलवा दिखाते हुए स्टेज पर कैटवॉक किया।
पार्टी में मस्ती धमाल को और भी मनोरंजक बनाने के लिए कई तरह के गेम्स भी आयोजित किए गए। जूनियर्स ने सिंगल और ग्रुप डांस किया तो सीनियर्स भी झूमने लगीं। इस दौरान मिस आनंद बिहार स्नेहा द्विवेदी और बेस्ट सीनियर लीना पंथी चुनी गईं।
गुजरे लम्हों को याद किया:मस्ती धमाल की इस पार्टी में कुछ इमोशनल मूमेंट भी रहे। जब सीनियर्स ने अपने कॉलेज में गुजरे दिनों को याद किया। किसी को कॉलेज की मजाक-मस्ती याद आई, तो किसी को पुराने लड़ाई-झगड़े। टीचर्स की डांट-फटकार के साथ-साथ उनका गाइडेंस और स्नेह सभी को याद आया। तो किसी ने कहा कि कॉलेज के तौर पर उसे एक और फैमिली मिल गईं। साथ ही कॉलेज लाइफ में अपनी प्रतिभा दिखाने के लिए प्लेटफॉर्म दिए जाने के लिए सभी का शुक्रिया अदा किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn